ข้อบังคับกรมการค้าภายในข้อบังคับกรมการค้าภายในว่าด้วยการใช้เครื่องหมายรับรองธงฟ้า - ราคาประหยัดในการขนส่งคนโดยสารพ.ศ. ๒๕๔๗[๑] โดยที่เป็นการสมควรปรับปรุงข้อบังคับว่าด้วยการใช้เครื่องหมายรับรองของกรมการค้าภายในจำพวก ๓๙ การขนส่งคนโดยสาร ให้เหมาะสมยิ่งขึ้น อธิบดีกรมการค้าภายในจึงออกข้อบังคับดังต่อไปนี้ข้อ ๑ข้อบังคับนี้เรียกว่า ข้อบังคับกรมการค้าภายในว่าด้วยการใช้เครื่องหมายรับรองธงฟ้า - ราคาประหยัดในการขนส่งคนโดยสาร พ.ศ. ๒๕๔๗ข้อ ๒ข้อบังคับนี้ให้ใช้บังคับตั้งแต่วันที่ยื่นคำขอจดทะเบียนเป็นต้นไปข้อ ๓ให้ยกเลิกข้อบังคับว่าด้วยการใช้เครื่องหมายรับรองของกรมการค้าภายในซึ่งได้จดทะเบียนพร้อมเครื่องหมายรับรองธงฟ้า - ราคาประหยัดในการขนส่งคนโดยสารเมื่อวันที่ ๑๖ ธันวาคม พ.ศ. ๒๕๔๑ข้อ ๔ข้อบังคับว่าด้วยการใช้เครื่องหมายรับรองธงฟ้า -ราคาประหยัดในการขนส่งคนโดยสาร พ.ศ. ๒๕๔๗ ให้ถือเป็นส่วนหนึ่งของคำขอจดทะเบียนเครื่องหมายรับรองธงฟ้า- ราคาประหยัด ในการจัดการขนส่งคนโดยสาร เมื่อวันที่ ๑๖ ธันวาคม ๒๕๔๑ข้อ ๕ข้อบังคับนี้หากมิได้กำหนดไว้เป็นอย่างอื่นให้นำบทบัญญัติแห่งพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓มาใช้บังคับโดยอนุโลมข้อ ๖ในข้อบังคับนี้อธิบดี หมายถึง อธิบดีกรมการค้าภายในการบริการ หมายถึง การขนส่งคนโดยสารผู้ประกอบธุรกิจ หมายถึง ผู้ให้บริการขนส่งคนโดยสารเครื่องหมายรับรอง หมายถึง เครื่องหมายรับรองธงฟ้า- ราคาประหยัดในการขนส่งคนโดยสารที่กรมการค้าภายใน กระทรวงพาณิชย์ได้จดทะเบียนไว้ตามพระราชบัญญัติเครื่องหมายการค้า พ.ศ. ๒๕๓๔ เมื่อวันที่ ๑๖ธันวาคม พ.ศ. ๒๕๔๑ข้อ ๗เครื่องหมายรับรองในข้อบังคับนี้เป็นสัญลักษณ์แสดงการให้บริการการขนส่งคนโดยสารในราคาประหยัดยุติธรรมข้อ ๘การบริการที่จะรับรองต้องเป็นบริการที่ได้จดทะเบียนการประกอบธุรกิจหรือได้รับอนุญาตให้ประกอบธุรกิจถูกต้องตามกฎหมายและไม่ปฏิบัติฝ่าฝืนกฎหมายข้อ ๙การบริการที่จะรับรองต้องเป็นบริการที่มีลักษณะการประกอบธุรกิจอย่างน้อยดังต่อไปนี้(๑)อัตราค่าบริการที่เก็บจากผู้โดยสารต้องมีราคายุติธรรมหรือต่ำกว่าท้องตลาดไม่เอาเปรียบผู้โดยสาร(๒)รถบรรทุกคนโดยสารต้องมีสภาพมั่นคง แข็งแรงมีอุปกรณ์และส่วนควบถูกต้องตามข้อกำหนดของกฎหมายและผ่านการตรวจสภาพรถจากทางราชการข้อ ๑๐การบริการที่จะรับรองต้องปิดป้ายแสดงอัตราค่าโดยสารไว้ที่รถให้เห็นได้อย่างชัดเจนข้อ ๑๑ผู้ประกอบธุรกิจรายใดประสงค์จะใช้เครื่องหมายรับรองต้องได้รับอนุญาตเป็นหนังสือจากกรมการค้าภายในกระทรวงพาณิชย์ข้อ ๑๒ผู้ประกอบธุรกิจที่ขออนุญาตต้องมีคุณสมบัติอย่างน้อย ดังต่อไปนี้(๑)เป็นบุคคลธรรมดาหรือนิติบุคคล(๒)เป็นผู้ประกอบธุรกิจให้บริการขนส่งคนโดยสารข้อ ๑๓ผู้ประกอบธุรกิจที่จะขอใช้เครื่องหมายรับรองให้ยื่นคำขอพร้อมเอกสารประกอบคำขอตามที่กรมการค้าภายในกระทรวงพาณิชย์ ประกาศกำหนดข้อ ๑๔กรมการค้าภายในจะพิจารณาอนุญาต โดยคำนึงถึงคุณสมบัติลักษณะการประกอบธุรกิจและมาตรฐานการประกอบธุรกิจในการอนุญาตอาจกำหนดหลักเกณฑ์ เงื่อนไขให้ปฏิบัติไว้ด้วยก็ได้ข้อ ๑๕ผู้ประกอบธุรกิจที่ไม่ได้รับอนุญาตให้ใช้เครื่องหมายรับรองตามข้อ ๑๔สามารถอุทธรณ์คำสั่งได้ข้อ ๑๖การอนุญาตให้ผู้ประกอบธุรกิจรายใดใช้เครื่องหมายรับรองกรมการค้าภายในจะทำเป็นหนังสือและลงลายมือชื่ออธิบดีหรือผู้ที่อธิบดีมอบหมาย พร้อมทั้งมอบหนังสืออนุญาตให้ผู้ประกอบธุรกิจไว้เป็นสำคัญข้อ ๑๗ห้ามมิให้ผู้ได้รับอนุญาตให้ใช้เครื่องหมายรับรองนำเครื่องหมายรับรองไปใช้ในการให้บริการชนิดอื่นหรือนำเครื่องหมายรับรองไปใช้กับบริการขนส่งคนโดยสารของผู้อื่นข้อ ๑๘ให้ผู้ได้รับหนังสืออนุญาตให้ใช้เครื่องหมายรับรองต้องรักษาคุณภาพมาตรฐานการให้บริการไม่ให้ต่ำกว่าก่อนได้รับอนุญาตให้ใช้เครื่องหมายรับรองข้อ ๑๙หนังสืออนุญาตให้ใช้เครื่องหมายรับรอง ให้มีอายุไม่เกิน ๕ ปีนับแต่วันออกหนังสืออนุญาตข้อ ๒๐ผู้ประกอบธุรกิจที่ประสงค์จะต่ออายุหนังสืออนุญาตให้ใช้เครื่องหมายรับรองให้ยื่นคำขอก่อนสิ้นอายุหนังสืออนุญาตข้อ ๒๑กรมการค้าภายในจะจัดส่งเจ้าหน้าที่ออกตรวจสอบราคา สถานที่ประกอบธุรกิจลักษณะการประกอบธุรกิจของผู้ได้รับอนุญาตให้ใช้เครื่องหมายรับรองซึ่งผู้ได้รับอนุญาตต้องยินยอมและอำนวยความสะดวกแก่เจ้าหน้าที่ข้อ ๒๒ผู้ที่ได้รับอนุญาตให้ใช้เครื่องหมายรับรองหากฝ่าฝืนหรือไม่ปฏิบัติตามหลักเกณฑ์ เงื่อนไขที่กำหนด หรือขาดคุณสมบัติกรมการค้าภายในอาจเพิกถอนหนังสืออนุญาตให้ใช้เครื่องหมายรับรองข้อ ๒๓ผู้ประกอบธุรกิจรายใดที่ถูกเพิกถอนหนังสืออนุญาตให้ใช้เครื่องหมายรับรองผู้ประกอบธุรกิจรายนั้นจะใช้หรือแสดงเครื่องหมายรับรองวัสดุอุปกรณ์ที่มีสัญลักษณ์เครื่องหมายรับรองอันอาจทำให้บุคคลอื่นเข้าใจว่าผู้ประกอบธุรกิจนั้นยังได้รับอนุญาตให้ใช้เครื่องหมายรับรองมิได้ข้อ ๒๔ให้อธิบดีกรมการค้าภายในเป็นผู้รักษาการตามข้อบังคับนี้ประกาศ ณ วันที่ ๓๐กันยายน พ.ศ. ๒๕๔๗ศิริพล ยอดเมืองเจริญอธิบดีกรมการค้าภายในวิชชุตา/ผู้จัดทำ๑๒ กันยายน ๒๕๕๔[๑] ราชกิจจานุเบกษาเล่ม ๑๒๑/ตอนพิเศษ ๑๒๕ ง/หน้า ๔๔/๕ พฤศจิกายน ๒๕๔๗